Zoran Šprajc se uhvatio za glavu zbog predsjedničine izjave o policijskoj brutalnosti

Zanimljiva se situacija dogodila sinoć u RTL Direktu. Sve je počelo prilogom o predsjedničinom obilasku policijske patrole na granici s BiH, koji je urednik i voditelj Zoran Šprajc najavio u svome stilu.

“Iz neslužbene predsjedničke kampanje koja se službeno ne događa kako predsjednicu ne bi omela u državnim poslovima, idemo sad u te državničke poslove, koje bi objava njezine kampanje omela. Predsjednica Republike obišla je državni granicu s Bosnom i Hercegovinom i policajce koji njome patroliraju. U pratnji ministra Božinovića poručila je kako Hrvatska neće postati ‘hot spot’ za migrante. Također smatra da žica nije rješenje za granicu s BiH, jer u njoj žive Hrvati. Da ne žive, onda se, valjda, ne bi protivila”, zaključio je Šprajc.

Predsjedničini zaključci

“Ovo je danju teško prolaziti, a kamoli noću. Zato svaka čast hrvatskim policajcima”, rekla je Kolinda Grabar-Kitarović.

Potom je predsjednica razgovarala s interventnim policajcem Goranom Ivićem koji joj je pojasnio kako se kreću ilegalni migranti.

Predsjednicu je zanimalo i imaju li pokušaja proboja danju, a na pitanje poznaju li migranti teren, Ivić je kazao: “Poznaju, a to što se oni organiziraju i mi smo organizirani, pa tako i mi isto znamo teren”, rekao je Ivić. Predsjednica je uzvratila: “Bravo, odličan odgovor.”

Policijska brutalnost

Na kraju priloga Kolinda Grabar-Kitarović zaključila je nešto zbog čega je Šprajc osjetio potrebu da se, umjesto komentara, uhvati za glavu.

“Kad se netko provlači kroz ovaj teren onda je normalno da imaju ogrebotine, masnice i tjelesne ozljede. Dakle, razmišljajte o tome kad čujete svakojake priče da su naši policajci brutalni. Nisu, apsolutno vam jamčim za to”, zaključila je predsjednica. Omiljeni voditelj reagirao je u svom stilu, a kako je to izgledalo pogledajte u videu:

NOVE OPTUŽBE NA RAČUN HRVATSKE POLICIJE ZBOG POSTUPANJA PREMA MIGRANTIMA: ‘Tu su neljudi koji su nas ostavili bez hrane’

ŠVICARSKA TV OBJAVILA HRVATSKU SRAMOTU: Policija mlati, krade i ponižava migrante? Pogledajte snimke, ovo izgleda strašno